Forslag til RÅDETS GENNEMFØRELSESAFGØRELSE om godkendelse af opdateringen af det makroøkonomiske tilpasningsprogram for Portugal /* COM/2014/054 final - 2014/0027 (NLE) */





BEGRUNDELSE Efter anmodning fra Portugal tildelte Rådet den 17. maj 2011 Portugal finansiel støtte (Rådets gennemførelsesafgørelse 2011/344/EU), der skulle gå til et stærkt økonomisk reformprogram, som kan genoprette tilliden, muliggøre en tilbagevenden til holdbar økonomisk vækst og sikre den finansielle stabilitet i Portugal, euroområdet og EU. I overensstemmelse med artikel 3, stk. 10, i afgørelse 2011/344/EU har Kommissionen sammen med Den Internationale Valutafond (IMF) og i samråd med Den Europæiske Centralbank (ECB) foretaget den tiende gennemgang for at vurdere fremskridtene med gennemførelsen af de aftalte foranstaltninger og af disses effektivitet og økonomiske og sociale virkninger. For at tage hensyn til indkomne oplysninger har Kommissionen med sit forslag [henvisning indsættes] foreslået en ændring af afgørelse 2011/344/EU. Det er nødvendigt med en ny afgørelse efter ikrafttrædelsen af "twopack’en" (navnlig forordning (EU) nr. 472/2013), hvor det også fastlægges, hvordan de politiske betingelser, der er knyttet til et økonomisk tilpasningsprogram, skal ændres. Forordning (EU) nr. 472/2013 anvendes på de på tidspunktet for dens ikrafttræden eksisterende makroøkonomiske tilpasningsprogrammer, hvorfor det er nødvendigt, at tilpasninger følger proceduren i artikel 7, stk. 5. 2014/0027 (NLE) Forslag til RÅDETS GENNEMFØRELSESAFGØRELSE om godkendelse af opdateringen af det makroøkonomiske tilpasningsprogram for Portugal RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) nr. 472/2013 af 21. maj 2013 om skærpelse af den økonomiske og budgetmæssige overvågning af medlemsstater i euroområdet, der har eller er truet af alvorlige vanskeligheder med hensyn til deres finansielle stabilitet[1], særlig artikel 7, stk. 5, under henvisning til forslag fra Europa-Kommissionen, og ud fra følgende betragtninger: (1) Forordning (EU) nr. 472/2013 finder anvendelse på medlemsstater, der allerede på tidspunktet for forordningens ikrafttræden modtager finansiel bistand, herunder bistand fra den europæiske finansielle stabiliseringsmekanisme (EFSM) og/eller Den Europæiske Finansielle Stabilitetsfacilitet (EFSF). (2) Forordning (EU) nr. 472/2013 indeholder regler for godkendelse af makroøkonomiske tilpasningsprogrammer for medlemsstater, der modtager sådan finansiel bistand, og disse regler skal anvendes sammen med bestemmelserne i Rådets forordning (EU) nr. 407/2010[2] om oprettelsen af EFSM, når den pågældende medlemsstat modtager bistand fra både EFSM og fra andre kilder. (3) Portugal har fået tildelt finansiel bistand fra både EFSM ved Rådets gennemførelsesafgørelse 2011/344/EU[3] og fra EFSF. (4) For at opnå sammenhæng bør godkendelsen af opdateringen af det makroøkonomiske tilpasningsprogram for Portugal efter forordning (EU) nr. 472/2013 ske under henvisning til de relevante bestemmelser i gennemførelsesafgørelse 2011/344/EU. (5) I overensstemmelse med artikel 3, stk. 10, i gennemførelsesafgørelse 2011/344/EU har Kommissionen sammen med Den Internationale Valutafond og i samråd med Den Europæiske Centralbank foretaget den tiende gennemgang for at vurdere de fremskridt, som de portugisiske myndigheder har gjort med gennemførelsen af de aftalte foranstaltninger under det makroøkonomiske tilpasningsprogram og af disses effektivitet og økonomiske og sociale virkninger. Af denne gennemgang fremgår det, at det er nødvendigt at foretage visse ændringer i det nuværende makroøkonomiske tilpasningsprogram. (6) Disse ændringer fremgår af de relevante bestemmelser i gennemførelsesafgørelse 2011/344/EU, ændret ved Rådets gennemførelsesafgørelse [henvisning indsættes] af [dato indsættes/henvisning indsættes] — VEDTAGET DENNE AFGØRELSE: Artikel 1 De i artikel 3, stk. 8 og 9, i gennemførelsesafgørelse 2011/344/EU fastlagte foranstaltninger, som skal træffes af Portugal som led i dets makroøkonomiske tilpasningsprogram, godkendes herved. Artikel 2 Denne afgørelse er rettet til Portugal. Artikel 3 Denne afgørelse offentliggøres i Den Europæiske Unions Tidende. Udfærdiget i Bruxelles, den […]. På Rådets vegne Formand [1] EUT L 140 af 27.5.2013, s. 1. [2] Rådets forordning (EU) nr. 407/2010 af 11. maj 2010 om oprettelse af en europæisk finansiel stabiliseringsmekanisme (EUT L 118 af 12.5.2010, s. 1). [3] Rådets gennemførelsesafgørelse 2011/344/EU af 17. maj 2011 om tildeling af finansiel støtte fra Unionen til Portugal (EUT L 159 af 17.6.2011, s. 88).